Hrvoje Petrić - Wikipedija

# Hrvoje Petrić

### Izvor: Wikipedija

Hrvoje Petrić (12. prosinca 1972., Koprivnica), povjesničar i geograf.

Sudjelovao u pisanju i uređivanju stručnih i znanstvenih knjiga (npr. Novi Zrin, Koprivnica u 17. stoljeću i 1765.-1870., Drnje, Virovitica, Prelog, Novigrad Podravski, Ludbreg, Molve, Gornji Kneginec, Torčec, Sveti Ivan Zelina, Đelekovec itd.), udžbenika, priručnika i čitanki za osnovne škole, srednje strukovne škole i gimnazije iz povijesti - Izdavačka kuća Meridijani. Također je urednik - časopis za multidisciplinana istraživanja «Podravina» - odgovorni urednik istog časopisa je prof. dr. Dragutin Feletar ; inicijator je osnivanja i jedan od urednika - časopis za gospodarsku povijest i povijest okoliša «Ekonomska- i eko-historija» - urednica je i prof. dr. Mira Kolar - Dimitrijević, član uredništva glasila «Scientia Podraviana» (Povijesno društvo Koprivnica) i član uredništva - časopis za popularizaciju zemljopisa, povijesti, ekologije i putovanja «Meridijani». Napisao nekoliko desetaka znanstvenih i stručnih radova objavljenih u nekoliko znanstvenih i stručnih časopisa. Obnaša odgovorne dužnosti u struci. Predsjednik -(Društvo za hrvatsku ekonomsku povijest i ekohistoriju), voditelj-moderator (Sekcija za gospodarsku povijest Hrvatskog nacionalnog odbora za povijesne znanosti), član upravnog odbora (Društvo za hrvatsku povjesnicu), dopredsjednik (Povijesno društvo Koprivnica), tajnik (Centar za ekonomsku povijest Zavoda za hrvatsku povijest Filozofskog fakulteta u Zagrebu) te član - Centar za komparativnohistorijske i interkulturne studije Zavoda za hrvatsku povijest Filozofski fakultet Zagreb Sveučilište u Zagrebu. Zaposlen je kao znanstveni novak-asistent na međunarodnom istraživačkom projektu Zavoda za hrvatsku povijest Filozofskog fakulteta Sveučilišta u Zagrebu "Triplex Confinium" (voditelj projekta: prof. dr. Drago Roksandić). Ranije radio školstu (Osnovna škola u Drnju) i izdavalaštvu kao urednik za povijest (Nakladna kuća "Dr. Feletar"). Glavni istraživački interesi su mu prostori uz koje teće rijeka Drava (Podravina), ekohistorija, gospodarska povijest, historijska geografija, historijska demografija i povijest Vojne krajine u ranome novom vijeku.

Dobavljeno iz "http://hr.wikipedia.org../../../h/r/v/Hrvoje_Petri%C4%87_ecf4.html"

Kategorije: Suvremeni hrvatski povjesničari | Hrvatski geografi

##### Views

- Članak
- Razgovor
- Trenutna inačica

##### Traži